open-index/open-wikipedia-markdown huggingface dataset:
Imperfektum

**Imperfektum** (lat.) je v niektorých jazykoch slovesný čas vyjadrujúci trvací (teda neukončený) minulý dej a/alebo sprievodný minulý dej (teda súminulý dej), a často aj dej, ktorý sa v minulosti opakoval. Je to tiež názov slovesného tvaru pre takýto dej.

Imperfektum existuje najmä v latinčine, francúzštine, španielčine, taliančine, gréčtine a bulharčine. V minulosti existoval vo všetkých slovanských jazykoch, napr. v češtine až do 15. storočia. V širšom zmysle existuje aj napr. v angličtine (minulý priebehový čas), perzštine, turečtine a podobne. 

Vo fínčine sa ako imperfektum označuje to, čo v iných jazykoch nazývame aorist. V nemčine je imperfektum iné označenie pre slovesný čas väčšinou označovaný ako préteritum; vhodnosť označenia imperfektum pre tento nemecký čas je sporná, lebo trvácnosť nie je jeho základnou charakteristikou.

V semitských jazykoch tento termín označuje jednu z dvoch sád tvarov (druhou je perfektum). Na rozdiel od latinčiny a iných európskych jazykov pojem imperfektum označuje v semitských jazykoch nie slovesný čas, ale skôr vid. V arabčine sa napríklad jedna z foriem imperfekta používa pri tvorbe záporu minulého času.

Kategória:Gramatická kategória času
Humanistika (vedný odbor)

**Humanistika** (*humanológia, humanistická antropológia*) je integrovaný vedný odbor zaoberajúci sa problémami človeka. Oblasť skúmania alebo výuky zameraná na ľudské myslenie a vzťahy. Zahrnuje sa sem najmä história, umenoveda, filozofia.

Termín *humanistika* sa používa vo dvoch významoch:
# súbor vied o človeku, ktoré sa zaoberajú humanizáciou človeka, integrujúci poznatky o človeku a smerujúci k príprave človeka ako jedinca i ľudstva ako celku na ďalšiu existenciu.
# multidisciplinárny odbor štúdia, zaoberajúci sa človekom, jeho hodnotami, povahou ľudskej činnosti a základnými ľudskými právami a povinnosťami.

## Externé odkazy
* 

Kategória:Psychológia
Imperializmus

**Imperializmus** je snaha veľmocí o rozšírenie sféry vplyvu a moci nad okolitými krajinami, či národmi kde mocnejší štát využíva svoju prevahu na vykorisťovanie zdrojov slabšieho. Cieľom je vytvoriť veľmoc alebo získať dominantný vplyv na území, na ktoré si imperialistický štát robí nárok. Najdoslovnejšiou verziou imperializmu je zaberanie cudzích území, ako sa dialo najmä v období kolonializmu, kde silnejšie krajiny plne ovládli viacero slabších a to politicky aj ekonomicky. Ako príklad možno uviesť britské, čínske, španielske, portugalské a ďalšie impériá, ktoré nadobudli obrovskú rozlohu. S tým súvisel zrod merkantilizmu, na základe ktorého si kolonizátori vynucovali exkluzívne právo obchodu so svojimi kolóniami, čo narážalo na výraznú nevôľu.

Obsah pojmu imperializmus rozšíril nastupujúci marxizmus-leninizmus tým ,že medzi imperialistické zaradil všetky kapitalistické štáty, ktoré udržiavajú menej vyvinuté krajiny v chudobe, hoci sa ich priamo nezmocnili. Podľa tejto interpretácie sa za imperializmus považuje už sama hegemónia, čiže stav, keď je jeden štát podstatne mocnejší než iné. V obidvoch prípadoch sa silnejší štát zmocňuje riadenia politického a ekonomického mechanizmu iných, často aj veľmi vzdialených krajín, čo sa môže prejaviť aj formou kultúrneho imperializmu - stavu, keď sa domáca kultúra slabšieho štátu dostane do područia krajiny silnejšieho štátu.

V minulosti imperializmus žal veľký úspech predovšetkým v Európe a na jeho ospravedlnenie sa uvádzal aj údajný civilizačný vplyv na zaostalejšie národy. Po vlne dekolonizácie po Druhej svetovej vojne však túto argumentáciu obhajuje málokto.
 
## Referencie

## Externé odkazy
* 


Kategória:Politika
Kategória:Formy vlády
Kategória:Politické ideológie
Kategória:Kolonializmus
Humanita

**Humanita** (lat.) je ľudskosť. Podľa Herdera je organicky súvisí so vzdelaním; humanita je poklad a vymoženosť všetkých ľudských snáh a zároveň aj umením ľudského rodu. Výchova k humanite je dielom, v ktorom treba neustále pokračovať, ak nechceme upadnúť späť do hrubej zvierackosti a brutality.

## Zdroje
* 
* 

Kategória:Filozofický slovník
Implicite

**Implicite** je latinské slovo, ktoré znamená zahrnuté v niečom, spoluobsiahnuto, inklusive; opak: explicite.

## Externé odkazy
* 
Kategória:Latinské výrazy
Humanities

**Humanities** (angl.) sú všeobecné učebné kurzy literatúry,
jazyka, umenia, filozofie, náboženstva,
dejepisu. Termín „humanities“ sa používa na odlíšenie od sociálnych vied.

## Externé odkazy
* 

Kategória:Pedagogika
Brain Drain

***Brain Drain*** je jedenásty štúdiový album americkej punk rockovej skupiny Ramones. Jeho nahrávanie prebiehalo v decembri 1988 a vyšiel v máji nasledujúceho roka u vydavateľstva Sire Records (US) a Chrysalis Records (UK). Ide o ich posledný radový album, vydaný u Sire. Album produkovali Jean Beauvoir, Bill Laswell a Daniel Rey. Ide o posledný album skupiny, na ktorom hral Dee Dee Ramone a zároveň prvý, vydaný po návrate Markyho Ramonea.

## Zoznam skladieb

## Obsadenie
* Joey Ramone - spev
* Johnny Ramone - gitara
* Dee Dee Ramone - basgitara, sprievodný spev
* Marky Ramone - bicie

## Zdroj

Kategória:Albumy Ramones
Kategória:Hudobné albumy z 1989
Implicitne

**Implicitne** (lat.) je bez slovného, jasného vyjadrenia. Opakom je explicitne.

## Externé odkazy
* 

Kategória:Latinské výrazy
Byzantský humanizmus

**Byzantský humanizmus** sú zintenzívnené úsilia o oživenie kulturnych hodnôt antického sveta; ide predovšetkým o tzv. prvý byzantský humanizmus, t. j. literárne úsilie 9. stor. - 10. stor. spočívajúce v zbieraní a novom „vydávaní“ antickych spisov (Fotios, Arethas z Kaisareie).

## Pozri aj
* Byzancia
* byzantská filozofia
* byzantská kultúra

## Externé odkazy
* 

Kategória:Byzantská ríša
Implicitnosť

**Implicitnosť** (lat.) je naznačená, aj keď nie jasne vyjadrená zahrnutosť. Zahrnutosť bez slovného, jasného vyjadrenia, napríklad
implicitný významový útvar. 

Opakom je explicitnosť.

## Externé odkazy
* 

Kategória:Latinské výrazy
Renesančný humanizmus

**Renesančný humanizmus** je ideové hnutie obdobia renesancie, významná súčasť renesančnej filozofie, ktorého obsahom je skúmanie a šírenie antických jazykov (gréčtiny, latinčiny) a antickej kultúry umožňujúce sprostredkovať nový obraz človeka a sveta, založený na vede a rozume a prelamujúce tak stredoveké scholastické chápanie miesta človeka vo svete. Filozofia, ktorú rozvíjajú humanisti, prestáva byť slúžkou teológie.

Humanistické idey sa rozšírili najprv v Taliansku, kde sa prebudil veľký záujem o antické dedičstvo. Význam humanistov treba hľadať najmä v ich bádateľskej práci so starými textami.

Renesančný humanizmus je široké a závažné ideové hnutie vyjadrujúce osobitosť celej epochy; prebieha nielen v oblasti abstraktných ideí, neobmedzuje sa len na boj so stredovekým scholasticizmom, ani na návrat k vzorom starorímskej a starogréckej učenosti, ani na svetonázorovú syntézu antického platonizmu a kresťanstva. Je to ideové hnutie zamerané na riešenie prakticky významných úloh hospodárskeho a občianskeho života, vzdelania a výchovy, rôznych zvyklostí a morálky.

Renesančný humanizmus je určitý štýl myslenia a života. Uskutočnenie ideálov slobodnej a všestranne rozvinutej osobnosti si predstavovali cestou vzdelania a výchovy, opierajúcou sa o tvorivé možnosti praktického obnovenia sveta a vybudovania novej kultúry.

## Renesančný humanizmus podľa [[Jan Legowicz|Legowicza]]
Renesančný humanizmus je reakcia na stredoveký teologický teocentrizmus neuznávajúci ľudské hodnoty v človeku. Je to návrat ku starovekej koncepcii človeka a prírody, človeka spojeného s prírodou a usilujúceho sa prispôsobiť si ju. Z toho vyplýva obnovenie hesla návratu k prírode, k jej skúmaniu. Vychádza sa pritom z poznania starovekej vedy a z toho vyplýva presvedčenie, že človek sa len dôverným zoznámením s klasickou grécko-rímskou kultúrou môže vrátiť k ľudskosti, o ktorú ho obrala scholastika.

Človek získava právo pochybovať i nezávisle myslieť a toto právo mu dovoľuje oslobodzovať sa spod vplyvov kléru a samostatne riešiť svoju ľudskú problematiku. Za východisko sa prijíma nutnosť návratu ku starovekej filozofii, potreba obnoviť pojmy grécko-rímskej filozofie, návrat ku klasickým filozofickým systémom a smerom, na základe ktorých predstavitelia renesancie chcú vytvoriť antischolastickú filozofiu. Preto v dobe renesancie stoja proti sebe dva výrazne a jednoznačne odlišné tábory: scholastika, nevzdávajúca sa svojich práv, i keď jej doktrína je značne oslabená, a filozofické humanistické hnutie, začiatok novovekej filozofie v Európe i vo svete, ktorému bola cudzia strnulosť scholastiky a ktoré zasiahlo celé vtedajšie myslenie.

## Referencie

## Literatúra
* 

## Externé odkazy

* 
* 

Kategória:Filozofické smery

Kategória:Renesančná filozofia
Kategória:Renesanční filozofi
Implikácia

**Implikácia** (z ) je logická operácia tvoriaca zložený výrok z dvoch výrokov pomocou logickej spojky, ktorá zodpovedá spojke *[[ak - tak]]*.

Používa sa pre ňu symbol \Rightarrow \!\, alebo \rightarrow \!\,.

## Definícia
Pre vstupy *A* a *B* vyzerá pravdivostná tabuľka implikácie takto (0 označuje nepravdivé tvrdenie, 1 označuje pravdivé tvrdenie):

## Vlastnosti
* ( A \Rightarrow B) = ( \neg A \vee B) – náhrada implikácie disjunkciou
* ( A \Rightarrow B) = ( \neg B \Rightarrow \neg A ) – **obmena implikácie**

Výraz na pravej strane rovnosti v druhej z hore uvedených vlastností sa nazýva **obmena implikácie** alebo **obmenená implikácia**. Táto vlastnosť hovorí, že ak sa podarí dokázať, že z negácie B vyplýva negácia A, tak je dokázaná pravdivosť pôvodnej implikácia (z A vyplýva B). To sa využíva v technike matematického nepriameho dôkazu.

## Význam a príklady
Implikácia významovo zodpovedá podmienkovej vete v bežnom rozhovore „ak A, potom B“. Z toho tiež vyplývajú jej vlastnosti tak, ako sú v pravdivostnej tabuľke.

### Príklad
**Ak bude dnes pršať, tak pôjdem do práce.**

Musíme si uvedomiť, že táto veta môže byť pravdivá, aj keď nepôjdem do práce - stačí, aby nepršalo a podľa prvého riadku pravdivostnej tabuľky budem mať stále pravdu.
Táto veta nevypovedá nič o tom, čo sa stane, keď nebude pršať - v takom prípade (prvý a druhý riadok pravdivostnej tabuľky) môžem do práce neísť alebo ísť a nikto mi nemôže tvrdiť, že som klamal. Určite existuje mnoho ľudí, ktorí chodia do práce, aj keď neprší - a nemusia byť kvôli tomu všetci klamári.

### Súvislosť implikácie s matematickými dôkazmi
Z vlastností implikácie vyplýva jej užitočnosť pre prípad, keď sa chce presvedčiť, že výrok  X  je pravdivý a mám už nejaké iné výroky  A_1, A_2, \ldots,A_n , o ktorých pravdivosti som presvedčený.
Stačí mi dokázať pravdivosť výroku:
 (A_1 \land A_2 \land \ldots \land A_n) \Rightarrow X 
Ak sa to podarí, tak podľa pravdivostnej tabuľky musí byť pravdivý i výrok X - to je podstata priameho dôkazu.

## Pozri aj
* Booleova algebra
* Disjunkcia
* Konjunkcia
* Ekvivalencia
* Matematický dôkaz

## Iné projekty

## Externé odkazy

* 
* Implikácia na  pohodovamatematika.sk 

Kategória:Logika
Implózia

[náhľad|Na hornom obrázku je zobrazená [explózia, na dolnom implózia.]]
**Implózia** je prudké vyrovnanie tlakov smerom dovnútra. Opakom je explózia. Silnú implóziu vyvoláva napríklad čierna diera.

**Implózia** je opakom explózie. Je to jav, pri ktorom sa teleso, objekt alebo hmota zborí do vlastného objemu, alebo je jeho štrukturálna integrita porušená vyšším tlakom prostredia, v ktorom sa nachádza. V praxi sa s implóziou môžeme najčastejšie stretnúť napr. pri veľkých elektrónkach alebo televíznych obrazovkách, v ktorých sa v normálnom stave nachádza technické vákuum. Pri implózii, rovnako ako pri explózii, dochádza k vyrovnávaniu entropie.

Princíp implózie je tiež využívaný pri odstrele plutóniovej bomby, kde je plutónium obalené výbušninou a pri jej detonácii stlačované dovnútra až do začatia reťazovej jadrovej reakcie.

## Implózia v astronómii
Implózia je často príčinou zániku a vzniku určitých prirodzených vesmírnych telies:

* biely trpaslík, hustota 109 (miliardy) kg·m−3, implóziu zastaví pružná látka – elektrónová degenerovaná plazma, vzniknutá narušením elektrónových obalov v atómoch (Pauliho vylučovací princíp: elektróny nemôžu byť v rovnakom kvantovom stave, pokiaľ sú spolu, vytvárajú zmienenú látku), stabilný vďaka odpudivým coulombovským silám.
* neutrónová hviezda (zahŕhňa pulsary, magnetary), hustota radovo 1013−1015 (biliardy) kg·m−3, implóziu zastaví až hustá masa neutrónov (elektróny a protóny sú „stlačené do seba“, zostanú iba neutróny).
* hyperónová hviezda, hustota 1015−1017? kg·m−3, implóziu zastavia neutróny vybudené do stavu hyperónov, stabilná vďaka znemožnenému rozpadu hyperónov.
* kvarková hviezda, hustota 1017 kg·m−3 a viac, implóziu zastaví extrémne hustá látka z jednotlivých kvarkov a gluónov neviazaných v hadrónoch (kvark-gluonová plazma), vzniknutá ďalším „rozdrvením“ hyperónov alebo neutrónov.
* preonová hviezda, hustota väčšia než 1017 – ?? kg·m−3, implóziu zastaví extrémne hustá látka z jednotlivých preónov neviazaných v leptónch a kvarky (preonová plazma), vzniknutá ďalším „rozdrvením“ kvarkov.
* čierna diera, hustota nekonečná, implózia by nebola zastavená.

## Pozri aj

* Explózia
* Gravitačný kolaps

## Iné projekty

## Zdroj
* 
* Preklad z https://cs.wikipedia.org/wiki/Imploze

Kategória:Fyzikálne javy
Imponderabilie

**Imponderabilie** (lat.) sú bližšie neurčiteľné vplyvy, účinky.

## Externé odkazy
* 

Kategória:Latinské výrazy
Impresia

**Impresia** (lat.) je dojem, zmyslový vnem, pocit.

**Impresia** taktiež môže znamenať v prostredí IT a reklamy jedno zobrazenie reklamného banneru. Na internetových denníkoch sa často stretávame s rôznymi reklamnými bannermi, kde najčastejšou formou predaja je predaj plochy Sk/100 impresií (zobrazení).
## Externé odkazy
*
Wilhelm von Humboldt

**Friedrich Wilhelm Christian Carl Ferdinand von Humboldt** (* 22. jún 1767, Postupim, Nemecko - † 8. apríl 1835, Tegel) bol nemecký filozof, štátnik, jazykovedec, hlavný predstaviteľ humanizmu a myšlienky humanity v období nemeckého klasického idealizmu. Brat Alexandra von Humboldta.

Študoval právo, archeológiu a filozofiu vo Frankfurte nad Odrou a v Göttingene. V roku 1789 navštívil Paríž, neskôr Švajčiarsko, krátky čas pôsobil v diplomatických službách, potom bol súkromným učiteľom. Stýkal sa so Schillerom, Goethem a Schleglom. V rokoch 1801 až 1809 pracoval v pruských štátnych službách. Bol ministrom kultúry a školstva a členom Pruskej akadémie vied. Zorganizoval humanistické gymnázium a bol iniciátorom základnej koncepcie a napokon zakladateľom univerzity v Berlíne, ktorá sa na počesť oboch bratov od roku 1949 nazýva Humboldtova univerzita.

## Iné projekty

## Externé odkazy
* Humboldt Editionsprojekte
* ''Wilhelm von Humboldt über die Bhagavad-Gita'' 
* Text von ''Über Goethe’s Hermann und Dorothea''. 1799
* Der Briefwechsel von Wilhelm und Caroline von Humboldt
* Veranstaltungsreihe des Bezirks Reinickendorf von Berlin zum 250. Geburtstag Wilhelm von Humboldts 

## Zdroj
* 

Kategória:Nemeckí filozofi
Kategória:Nemeckí politici
Kategória:Nemeckí jazykovedci
Kategória:Osobnosti z Postupimu
Kategória:Držitelia Radu Leopolda
Kategória:Držitelia Radu svätej Anny
Kategória:Rytieri Radu čiernej orlice
Kategória:Nositelia Radu holandského leva
Impulz

**Impulz** môže byť:
* príčina vyvolávajúca nejakú činnosť, popud, podnet, náraz, pohnútka, 
* uvedenie do pohybu.

## Externé odkazy
*
Rytmický impulz

**Rytmický impulz** je vo verzológii očakávanie, že za rytmickou jednotkou, istým spôsobom
rytmicky usporiadanou, bude nasledovať ďalšia, organizovaná tým istým alebo podobným spôsobom.

## Externé odkazy
* 

Kategória:Hudba
Imunita (biológia)

**Imunita** (lat.) je odolnosť živého organizmu (schopnosť živého organizmu "úspešne" reagovať) voči pôvodcovi choroby (antiinfekčná imunita), jedu, alebo vôbec určitej látke (najmä na nádory a transplantáty – tzv. protinádorová imunita a transplantačná imunita).

Dôležitú časť imunitného systému tvorí lymfatická sústava, jej aktívnou súčasťou je lymfa – tekutina, ktorá sa vytvára z medzibunkovej tekutiny. Pozdĺž týchto ciev sú v tele rozptýlené lymfatické uzliny, ktoré spĺňajú úlohu akéhosi filtra. Tvoria sa v nich lymfocyty – imunitné bunky, ktoré nás chránia pred cudzorodými mikroorganizmami. Súčasťou lymfatickej sústavy sú aj orgány ako týmus, slezina a takisto aj kostná dreň a lymfatické tkanivá ako napríklad mandle alebo lymfatické tkanivo sústredené pozdĺž tráviaceho traktu.

Imunita môže byť vrodená alebo ziskaná (napr. očkovaním).

Prirodzená metóda na zvýšenie imunity je úspešná obrana proti infekcii, pri ktorej organizmus vytvoril protilátky. To sa stáva napríklad po prekonaní väčšiny infekčných detských chorôb.

## Pozri aj
* Autoimunitná choroba

Kategória:Imunológia
Imunológia

**Imunológia** (z latinčiny) je odbor biológie a medicíny, ktorý sa zaoberá štúdiom zákonitostí imunologických reakcií živočíchov a človeka.

## Iné projekty

## Externé odkazy
* 


Kategória:Medicínske odbory
Humor

100px|right
**Humor** je jedna z foriem komična, ktorých doménou je úsmevné a chápajúce hodnotenie smiešnej situácie alebo objektu, oproti adresnej a výsmešnej satire. Humor nezatracuje, v jeho spôsobe hodnotenia reality je prítomná tak radosť z vedenia a prevahy, ako aj clivota a bolesť z pochopenia, preto v takmer každom pokuse o definíciu pojmu humoru vystupuje do popredia názor, že humor zlučuje v sebe prvky komična i tragična, v účinku potom smiech a plač.

## Pozri aj
* zábava
* satira
* komédia
* smiech
* veselohra
* groteska
* paródia
* anekdota
* karikatúra
* Slovenskí komici, humoristi a ľudoví zabávači
* Čierny humor

## Iné projekty

## Externé odkazy
*
Mondo Bizarro

***Mondo Bizarro*** je dvanásty štúdiový album americkej punk rockovej skupiny Ramones. Jeho nahrávanie prebiehalo vo februári 1992 a vyšiel v septembri toho istého roku vo vydavateľstve Radioactive Records (US) a Chrysalis Records (UK). Album produkoval Ed Stasium a ide o prvý album skupiny, na ktorom hrá basgitarista C. J. Ramone.

## Zoznam skladieb

## Obsadenie
* Joey Ramone - spev
* Johnny Ramone - gitara
* C. J. Ramone - basgitara, sprievodný spev, spev
* Marky Ramone - bicie
* Vernon Reid - gitarové sólo
* Joe McGinty - klávesy
* Flo & Eddie - sprievodný spev

## Referencie



Kategória:Albumy Ramones
Kategória:Hudobné albumy z 1992
In abstracto

**In abstracto** (lat.) je abstraktne, odtrhnuto od skutočnosti, vo všeobecnosti, odlúčene, osebe a pre seba, bez ohľadu na dané pomery. Opakom in concreto.

## Externé odkazy
* 

Kategória:Latinské výrazy
In concreto

**In concreto** (lat.) je konkrétne, v skutočnosti, v určitom prípade, fakticky. Opakom je in abstracto.

## Externé odkazy
* 

Kategória:Latinské výrazy
In margine

**In margine** (lat.) je na okraji, na okraj, na margo.

## Externé odkazy
* 

Kategória:Latinské výrazy
In medias res

**In medias res** (lat.) znamená doprostred deja, k jadru veci, bez úvodu.

## Externé odkazy
* 

Kategória:Latinské výrazy
Kategória:Literárne pojmy
Plošná hustota elektrického prúdu

**Plošná hustota elektrického prúdu** (iné názvy: **hustota elektrického prúdu, prúdová hustota, hustota prúdu**) je vektorová veličina, ktorej veľkosť je určená podielom prúdu a obsahu plochy kolmej na smer makroskopického pohybu náboja, ktorou prechádza; udáva množstvo náboja, ktorý prejde jednotkovým prierezom kolmým na smer prúdu za jednotku
času:


J = \frac{I}{S}


kde J je veľkosť prúdovej hustoty, I elektrický prúd a S obsah plochy kolmej na smer prúdu.

Pri všeobecnom uhle prierezu a smeru prúdu:


\vec{J} = \frac{I}{S} \times \frac{\vec{S}}{S} = \frac{I}{S} \times \vec{u}


kde \vec{S} je vektor plochy, ktorou prúd prechádza, a \vec{u} je jednotkový vektor rovnakého smeru.

Na mikroskopickej úrovni je prúdová hustota vyjadrená vzťahom:

:\vec{J}=nq\vec{v_d}=\rho \vec{v_d} \!\  

kde:

:\vec{J} \!\  je vektor prúdovej hustoty
:n \!\  je hustota častíc (počet na jednotku objemu), ktoré vytvárajú elektrický prúd
:q \!\  je náboj individuálnych častíc
:\rho = nq \!\  je hustota náboja
:\vec{v_d} \!\  je stredná driftová rýchlosť častíc

Jednotkou prúdovej hustoty v sústave SI je A\cdot m^{-2}

Závislosť prepätia \eta   od prúdovej hustoty j  opisuje Tafelova rovnica:****

\eta =\ a\ \pm\ b\ \cdot\  ln\ (j) 

## Referencie


## Externé odkazy
* 

Kategória:Fyzikálne veličiny
Kategória:Elektrotechnika
Kategória:Elektrochémia
In nuce

**In nuce** (lat.) je v jadre, v podstate, stručne, skrátka, slovom.

## Externé odkazy
* 

Kategória:Latinské výrazy
Hutníctvo

**Hutníctvo** alebo **metalurgia** (iný názov: **technológia výroby kovov**) je priemyselné odvetvie výroby a spracovania kovov a zliatin. Je praktickou aplikáciou poznatkov náuky takisto nazývanej metalurgia.

## Rozdelenie
* **Ťažká metalurgia** sa zoberá výrobou kovov z rúd, výrobou práškových kovov a spracovaním vyrobených kovov na polotovary.
* **[[Strojárska metalurgia]]** sa zaoberá výrobou kovových polotvarov odlievaním, tvárnením, nerozoberateľným spájaním kovov zváraním alebo spájkovaním a tepelným spracovaním kovov.

## Referencie


## Externé odkazy
* 


Kategória:Priemyselné odvetvia
In situ

**In situ** (lat.) je na mieste, na tvári miesta. Väčšinou sa vo vede myslí pod pojmom in situ, že sa skúmaný predmet vyskytuje na svojom pôvodnom mieste, napr. rastlina na mieste kde prirodzene rastie, alebo v prípade hornín, že ležia na mieste svojho vzniku v odkryve, nie sutine.

## Externé odkazy
* 

Kategória:Latinské výrazy
Andrew Fielding Huxley

Sir **Andrew Fielding Huxley** (* 22. november 1917, Londýn, Spojené kráľovstvo – † 30. máj 2012, Cambridge) bol britský fyziológ.

V roku 1963 dostal Nobelovu cenu (spolu s J. C. Ecclesom a A. L. Hodginom) za objav iónového mechanizmu membrány nervových buniek.

## Iné projekty

## Externé odkazy
* 

Kategória:Anglickí vedci
Kategória:Prezidenti Kráľovskej spoločnosti
Kategória:Nositelia Nobelovej ceny za fyziológiu alebo medicínu
Kategória:Britskí nositelia Nobelovej ceny
Kategória:Členovia American Philosophical Society
Kategória:Osobnosti z Londýna
Aldous Huxley

**Aldous Leonard Huxley** (* 26. júl 1894, Godalming, Spojené kráľovstvo – † 22. november 1963, Los Angeles, Kalifornia, USA) bol anglický spisovateľ, autor vedecko-fantastických románov, v ktorých riešil otázku ľudskej slobody v pretechnizovanej spoločnosti (Prekrásny nový svet), zobrazoval londýnsku spoločnosť (Kontrapunkt). 

Vydával časopis „Oxford Poetry“, publikoval poviedky, poéziu, cestopisy, filmové príbehy a scenáre. Od roku 1937 žil v Los Angeles v USA.

Bol humanistom, pacifistom a satirikom. Zaujímal sa o parapsychológiu a filozofický mysticizmus. Je známy ako obhajca a užívateľ psychedelických drog a húb.

## Život
Narodil sa v štvordetnej rodine vysokoškolského učiteľa. Huxleyho matka ochorela a oslepla, keď mal štrnásť rokov. Sám Huxley tiež prišiel na dva roky o zrak. Keď mu choroba doznela a opravilo sa mu videnie, išiel študovať anglickú literatúru na  „Balliol College“ v Oxforde. Tu si musel zarábať sám na živobytie. Počas štúdia vydával časopis „Oxford Poetry“. Prešiel na Eton, kde študoval francúzsky jazyk. Tu sa stretol s Eric Blairom (George Orwell) a Stevenom Runcimanom, ktorého bol žiakom. Huxley si spomína naňho ako na nekompetentného učiteľa, ktorý nevedel udržať v triede disciplínu. Blair a iní boli ovplyvnení jeho používaním a výberom slov. Na krátku chvíľu sa zamestnal v roku 1918 na Ministerstve letectva Spojeného kráľovstva.

V roku 1920 ho zamestnala známa firma na výrobu chemikálií, čo ho inšpirovalo k napísaniu známeho science-fiction románu *Brave New World* (1932). Vyjadril sa, že táto skúsenosť s „usporiadaným vesmírom vo svete bezcieľnej nesúdržnosti“ bola zdrojom inšpirácie pre román.

## Iné projekty

## Zdroje
* 
* 

Kategória:Anglickí spisovatelia
Kategória:Spisovatelia science-fiction
Kategória:Absolventi Oxfordskej univerzity
Kategória:Cestopisci
Acid Eaters

***Acid Eaters*** je trinásty štúdiový album americkej punk rockovej skupiny Ramones. Jeho nahrávanie prebiehalo v auguste 1993 a vyšlo v decembri toho istého roku vo vydavateľstve Radioactive Records (US) a Chrysalis Records (UK). Album obsahuje coververzie a jeho producentom bol Scott Hackwith.

## Zoznam skladieb

## Obsadenie
* Joey Ramone - spev
* Johnny Ramone - gitara
* C. J. Ramone - basgitara, sprievodný spev, spev
* Marky Ramone - bicie

## Zdroj

Kategória:Albumy Ramones
Kategória:Hudobné albumy z 1993
Kategória:Albumy coververzií
In statu nascendi

**In statu nascendi** (lat.) je v stave zrodu, vo chvíli tvorenia.

## Externé odkazy
* 

Kategória:Latinské výrazy
Inakosť

**Inakosť** alebo **inosť** alebo **odlišnosť** je vlastnosť toho, čo je odlišné, iné. Zatiaľ čo z inakosti možno mať potešenie, napr. v láske, pojem inakosti sa nedá ani definovať, možno ho iba protipostaviť pojmu toho istého.

Inakosť má od Platóna (Sofista) skôr negatívny význam. Až Hegel objavil, že má aj kladnú stránku. Na túto kladnú stránku nadväzujú personalisti: inakosť druhého človeka (Buber, Levinas).

Synkriticizmus definuje pomocou pojmu inakosti pojem lásky, ale i pojem príčiny zla, ktorú vidí v nemožnosti (neschopnosti, neochote a pod.) mať potešenie z inakosti.

## Pozri aj
* iné
* rôznosť

## Zdroj
* 

Kategória:Filozofický slovník
René Huyghe

**René Huyghe** (* 3. máj 1906, Arras, Francúzsko – † 5. február 1997, Paríž) bol 
francúzsky  historik, kritik a teoretik umenia, redaktor syntetickej práce *Umenie a ľudstvo*. Podľa Reného Huyghea ,,Umenie sa začína vo chvíli, keď človek už netvorí s utilitárnym zámerom, ako to robia zvieratá, ale aby niečo zobrazil alebo vyjadril.*

== Dielo (výber) ==
* *Histoire de l’art contemporain* (Alcan, [[1935]])
* *Cézanne* (Plon, [[1936]])
* *L'univers de Watteau*, dans Hélène Adhémar, *Watteau : sa vie, son œuvre. Catalogue des peintures et illustration* (P. Tisné, 1950)
* *La Peinture d’Occident Cent chefs-d’œuvre du musée du Louvre* (Nouvelles éditions françaises, [[1952]])
* *Dialogue avec le visible* (Flammarion, [[1955]])
* *L’Art et l’Homme*, Tome I (direction) (Larousse, [[1957]]) Tome II ([[1958]]) Tome III ([[1961]])
* *Van Gogh* (Flammarion, 1958)
* *L’Art et l’Homme* (Flammarion, [[1960]])
* *Delacroix ou le Combat solitaire* (Hachette, [[1964]])
* *Les Puissances de l’image* (Flammarion, [[1965]])
* *Sens et destin de l’art* (Flammarion, [[1967]])
* *L’Art et le Monde moderne* (direction avec Jean Rudel) 2 tomes (Larousse, [[1970]])
* *Formes et Forces* (Flammarion, [[1971]])
* *Ce que je crois* (Grasset, [[1974]])
* *La nuit appelle l'aurore, dialogue orient-occident sur la crise contemporaine* (spoluautor Daisaku Ikeda) (Flammarion, [[1976]])
* *Les Signes du temps et l’Art moderne* (Flammarion, [[1985]])
* *Se perdre dans Venise* (spoluautor Marcel Brion) (Arthaud, [[1987]])
* *Psychologie de l’art, résumé des cours du Collège de France* (Le Rocher, [[1991]])
* *Une Vie pour l'art. De Léonard à Picasso'' (De Fallois, 1994)

## Externé odkazy
* Biografia na stránke Académie française

## Zdroj

 

Kategória:Francúzski historici
Incest

[náhľad|Krvismilstvo medzi [Sammu-rámat (Semiramis) a jej synom (Ninias).]]
**Incest** alebo **krvismilstvo** je pohlavný styk medzi blízkymi príbuznými.

Vo väčšine súčasných i historických kultúr sa považuje za tabu a je zakázaný. Presná definícia slova sa však v rôznych kultúrach chápe rozlične, pretože sa odlišuje aj definícia výrazov „sexuálna aktivita“ a „blízky príbuzný“. V niektorých kultúrach sa blízky príbuzný definuje len pôrodom, v iných sa za blízkych príbuzných považuje aj adoptované dieťa alebo získané sobášom. 

Vo väčšine národov západnej civilizácie a nimi kolonizovanými národmi je pomer medzi blízkymi pokrvnými príbuznými zločinom, aj keď aj tu sa definícia blízkosti mení. V niektorých sa považuje za závažný žalovateľný trestný čin, v iných je to len prečin s menej vážnymi dôsledkami.

## Incest v prírode
V prírode sa niektoré druhy incestnému styku vyhýbajú, u iných môže byť bežnou súčasťou rozmnožovacej stratégie alebo sociálnej interakcie. U šimpanzov bonobo je pohlavný styk aj medzi blízkymi príbuznými prostriedkom na udobrenie sa alebo slúži ako pozdrav.

## Referencie


## Pozri aj
* inbreeding

## Iné projekty

Kategória:Etnológia
Kategória:Sexualita
Kategória:Trestné činy
Kategória:Príbuzenstvo
Incipit

**Incipit** sú začiatočné slová textu starého rukopisu alebo tlače. Doslovný preklad je *začína sa* - *Incipit liber*. Týmto textom začínali najstaršie tlačené knihy, kým nebol známy titulný list. Incipit je jeho predchodcom.

Po tejto formulke obyčajne nasledoval názov diela, ktorý mal často opisnú podobu (Kniha o ...), prípadne nasledovali aj údaje o autorovi. Incipit bol často graficky alebo farebne zvýraznený. Je jedným zo základných zdrojov údajov na identifikáciu a určenie rukopisných textov, ktoré ešte nemali presné názvy a často neboli uvedení ich autori. Uvedenie incipitu je nevyhnutné pri popise stredovekých rukopisov v katalógoch. V publikovaných katalógoch sa robia registre incipitov. 

Náprotivkom incipitu je explicit. Oba sú súčasťou kódexov, inkunábulí a starých tlačí.

## Referencie

## Externé odkazy
* 

## Zdroj
* KATUŠČÁK, Dušan. Informačná výchova : terminologický a výkladový slovník, odbor knižničná a informačná veda. 1. vydanie. vyd. Bratislava : SPN, 1998. 375 s. Názov edície zväzku 5: Pedagogická encyklopédia Slovenska a terminologických výkladových slovníkov. 

Kategória:Knihy z 15. storočia
Kategória:Rukopisy
Incorporated

**Incorporated** (skr. *Inc.*) je výraz pridávaný k vlastnému menu organizácie v USA, ktorý vyjadruje, že ide o korporáciu (typ právnickej osoby). Najčastejšie a veľmi zjednodušene a nepresne možno povedať, že ide o ekvivalent slovenského akciová spoločnosť (skr. a.s.).

Kategória:Právne formy podnikov
Hydrológia

**Hydrológia** (z gr. *hydros* - *voda*, *logos* - *náuka*, *veda*) je vedná disciplína, zaoberajúca sa vodou na Zemi vo všetkých jej skupenstvách. Skúma zákonitosti časového a priestorového rozdelenia a obehu vody na
Zemi (tzv. vodný cyklus) a jej fyzikálne, chemické a biologické vlastnosti.

Do styku s vodou prichádza ľudstvo od svojich počiatkov. Už v starovekom Egypte bolo nevyhnutnou podmienkou pri pestovaní obilia zavlažovanie políčok, osídlenie v Mezopotámii si vyžadovalo protipovodňové hrádze a Rimania stavali akvadukty na dopravu vody do mestských centier. Prvú teóriu o stavbe vodných ciest, ako aj o vodnom cykle napísal Marcus Vitruvius Pollio (rímsky architekt) približne v 1. storočí pred Kr. Jeho tvrdenie, že zrážky sú pohlcované na zemskom povrchu a následne odtekajú ako rieky a potoky do morí rozvinul Leonardo da Vinci.

thumb|right|350px|Voda pokrýva približne 70 % povrchu Zeme.
Hydrológia sa neskôr rozvíjala vďaka Pierrovi Perraultovi, Edmovi Mariottovi a Edmundovi Halleyovi, ktorí sú považovaní za zakladateľov hydrológie. Ich prínos spočíval vo vytvorení mechanizmov merania množstva zrážok, prietokov, odtokov a mapovania povodí. V 18. storočí prišlo k väčšiemu prieniku fyziky do hydrológie na opísaní modelov prúdenia kvapalín (v súčasnosti hydrodynamika).

## Rozdelenie

* hydrogeológia - je veda o správaní sa vody v geologických vrstvách
* hydrometeorológia - je veda o transporte vody v atmosfére
* chemická hydrológia - je veda o chemických vlastnostiach vody
* izotopová hydrológia - je veda o izotopovom zložení vody 
* hydrodynamika - je veda o dynamike vody
* regionálna hydrológia - je veda o súborných poznatkoch vody v určitej oblasti (mesto, okres, kraj, štát, kontinent)

### Príbuzné odbory
* klimatológia
* limnológia
* oceánografia

thumb|left|150px|Vodný cyklus.
## Pohyb vody v Zemskom telese

Základná idea hydrológie je to, že voda je v neustálom pohybe po celej Zemi. Vyparovanie vody vytvára oblaky. Oblaky sa presúvajú nad krajinu, kde vypršia, resp. v zimných mesiacoch vysnežia (sneženie je aj príčinou jarných zdvihov hladín, nakoľko v zimných mesiacoch sa akumuluje na jar sa všetok roztopí). Dažďová voda stečie do riek, potokov a jazier a následne až do oceánu, kde sa celý cyklus začína odznovu. Za príčiny neustáleho obehu vody je zodpovedná tepelná energia zo Slnka a gravitačné sily Zeme.

## Iné projekty
.

## Externé odkazy
* Výskumný ústav vodného hospodárstva
* Slovenský hydrometeorologický ústav
* Medzinárodný slovník hydrologických pojmov


Kategória:Hydrosféra
Kategória:Vedy o Zemi
Kategória:Fyzická geografia
Indeterminizmus

**Indeterminizmus** je filozofické učenie, ktoré popiera determinizmus a kauzalitu. Jestvujúce súcna nie sú ničím určované, zapríčiňované a preto ľudská vôľa je autonómna, nezávislá, neurčovaná.

Indeterminizmus popiera objektívnu existenciu nevyhnutnosti a uznáva iba číru, absolútnu náhodnosť.

## Externé odkazy
* 

Kategória:Filozofické smery
Kategória:Determinizmus
Hydropedológia

**Hydropedológia** je vedná disciplína, skúmajúca vlastnosti pôdnej vlhkosti, ako aj pohyb a distribúciu vody v pôde.

## Externé odkazy
* 

Kategória:Pedológia
Kategória:Hydrológia
Citačný index

**Citačný index** alebo **citačný register** je index obsahujúci mená autorov a názvy ich diel citovaných inými autormi s príslušnými bibliografickými odkazmi. Má obyčajne dve až tri zvláštne, avšak spolu súvisiace časti: zoznam citovanej literatúry, kde sú pri každej jednotlivej publikácii postupne zaznamenávané najstručnejšie bibliografické údaje o literatúre, v ktorej je citovaná, zoznam citujúcej literatúry, v ktorej sa uvádzajú bibliografické záznamy, ktorých citácie sa sledujú a prípadne permutovaný predmetový register zaznamenávajúci pri každom permutovanom páre predmetových termínov všetkých autorov, ktorí sú do citačného indexu zahrnutí a ktorí použili uvedené dvojice termínov v názve svojho diela.

Najvýznamnejším svetovým citačným indexom je americký *[[Science Citation Index]]* (SCI, Citačný index vedy). V oblasti humanitných vied sú významné *[[Arts and Humanities Citation Index]]* (AHCI, Citačný index umenia a humanitných vied) a *[[Social Sciences Citation Index]]* (SSCI, Citačný index spoločenských vied).

Pomocou citačného indexu možno zistiť rôzne kvalitatívne a kvantitatívne ukazovatele, napríklad citovanosť publikovaných dokumentov, vplyv jednotlivých časopisov na vedeckú komunitu a i.

*Citačný index* - sekundárny element spájajúci citovaný a citujúci dokument; súpis všetkých publikovaných materiálov citovaných v sledovaných prameňoch v bežnom roku. Je usporiadaný abecedne podľa citovaných autorov, pričom jednotlivé citované články sú uvedené pod autorovým menom chronologicky, podľa roku vydania.

## Referencie

## Pozri aj
* citačný faktor
* citačný graf
* citačná etika

## Externé odkazy
* 

Kategória:Bibliografia
Kategória:Bibliometria
Indexikalita

**Indexikalita** je uchopiteľnosť významu prejavu spoločenského života, napr. jazyka, činnosti, interakcie atď., výlučne v danom situačnom kontexte.

## Externé odkazy
* 

Kategória:Sociológia
Hyginus

Svätý **Hyginus**  bol 9. rímsky pápež v období pontifikátu asi od 138 do asi 142. 

## Život
Údaje o dĺžke jeho vlády sa rôznia, Liberiánsky katalóg zo 4. storočia uvádza, že trvala dvanásť rokov, no Euzébius uvádza hodnovernejšie štyri roky, ako aj to, že bol Grék pochádzajúci z Atén, pôvodne filozof.

Podľa Irenea z Lyonu počas jeho pontifikátu prišli do Ríma z Egypta, resp. zo Sýrie gnostickí učitelia Valentinos a Kerdo. Aj keď sa v tom čase v Ríme už začal objavovať monarchistický episkopát, ťažko sa dá vykresliť jeho úloha vo vláde obce. Hyginus má sviatok 11. januára.

## Uctievanie
Rímske martyrológium uvádza spomienku na tohto svätca na 11. január.

## Referencie


## Pozri aj

* Zoznam svätcov Katolíckej cirkvi

## Literatúra
* 

## Iné projekty

## Externé odkazy
* The Catholic Encyclopedia - www.newadvent.org 
* Documenta Catholica Omnia 
 

 

Kategória:Grécki pápeži
Kategória:Svätci
Kategória:Úmrtia v 2. storočí
Kategória:Katolícki svätci majúci sviatok 11. januára
Indexovanie

**Indexovanie** je pripisovanie indexu do zátvorky za predpočítačovojazykový názov entity,
napríklad výraz "(Aristoteles)" za výrazom "sloboda" vo výraze "sloboda (Aristoteles)".

## Externé odkazy
* 

Kategória:Informatika
Hylémorfizmus

**Hylémorfizmus** (gr.) je spolupôsobenie látky a formy, pričom forma existuje len ako realizovaná v látke.

Podľa Tomáša Akvinského je hylémorfizmus skutočnosť, že všetky veci sa skladajú z dvoch prvkov, z čisto potenciálneho, čiže látky a zo substančne skutočného, činného a realizujúceho, čiže formy.

## Externé odkazy
* 

Kategória:Kresťanská teológia
¡Adios Amigos!

***¡Adios Amigos!*** je štrnásty a posledný štúdiový album americkej punk rockovej skupiny Ramones. Jeho nahrávanie prebiehalo od januára do februára 1995 a vyšiel v júli toho istého roku vo vydavateľstve Radioactive Records (US) a Chrysalis Records (UK). Album produkoval Daniel Rey.

## Zoznam skladieb

## Obsadenie
* Joey Ramone - spev
* Johnny Ramone - gitara
* C. J. Ramone - basgitara, sprievodný spev, spev
* Marky Ramone - bicie

## Zdroj

Kategória:Albumy Ramones
Kategória:Hudobné albumy z 1995
Indiáni

náhľad|Indián kmeňa Hupa s oštepom (cca 1923)

**Indiáni** (iné názvy: **amerikoidi**, zriedkavo **Amerindovia**) je praobyvateľstvo Ameriky ázijského mongoloidného pôvodu (spravidla okrem Inuitov a Aleutov).

Ameriku začalo osídľovať približne pred 40 000-45 000 rokmi cez Beringov prieliv, Aljašku a Aleutské ostrovy, pozdĺž tichomorského pobrežia Severnej Ameriky sa dostali až do najjužnejších častí Južnej Ameriky. Sú to tvorcovia predkolumbovských kultúr.

Názov *Indiáni* vznikol chybne zo španielskeho slova *Indios* (Ind, obyvateľ Indie), ktorý sa rozšíril po objavení Ameriky Španielmi, ktorí sa domnievali, že priplávali do Indie. Názov sa natoľko zažil, že správne označenie Amerindovia sa ešte neujalo ani vo vedeckej literatúre. No vznikol samostatný vedný odbor - amerikanistika resp. indianistika.

## Literatúra
* , 372 s.
* , 487 s.

## Iné projekty

## Externé odkazy
*
Kalifornskí Indiáni

**Kalifornskí Indiáni** alebo **Hoka-Indiáni** alebo **Koka** sú etnické a jazykové spoločenstvo severoamerických Indiánov, ktorí boli pôvodne rozšírení najmä v južnej a západnej časti Severnej Ameriky. Jedinou pôvodnou oblasťou Hoka-Indiánov dnes zostala Kalifornia.

Neskôr sa k Hoka-Indiánom priradili Yumovia a Seriovia a dá sa predpokladať, že k ich jazykovej rodine patrili aj etniká sídliace na oboch stranách rieky Rio Grande, ktorých počet dosahoval 100 tisíc a ktoré sa neskoršie celkom zmiešali najmä s mexickými etnikami Utoaztékov. Yumovia a Seriovia dnes žijú v rezerváciách v juhozápadnej časti USA.

K najbližším príbuzným kalifornských Iniánov patria ešte napríklad Maribovia (Maribichicoa) v Nikarague v počte asi 17 tisíc a niektoré väčšie skupiny, ako Tamaulipékovia, Coahuiltékovia, Tonkavovia, Karankavovia, Kotonamovia a ďalší v juhozápadnej časti Texasu a hlavne v Mexiku.

## Externé odkazy
* 

Kategória:Domorodí obyvatelia Severnej Ameriky
Hymna

**Hymna** môže byť:
* duchovná pieseň, pozri hymnus
* štátna hymna
* žáner lyrickej poézie, pozri chválospev.

## Iné projekty

## Externé odkazy
*
Indícia

**Indícia** (lat.) je:
* údaj, označenie, znak
* náznak, okolnosť budiaca podozrenie
* v práve: usvedčujúca okolnosť; nepriamy dôkaz, pozri indícia (právo)
Cirkevná hymna

**Cirkevná hymna** je duchovná pieseň na oslavu Boha.

## Externé odkazy
* 

Kategória:Cirkevná hudba
Indický polostrov

náhľad|Jedno z možných vymedzení Indického subkontinentu, čiže Prednej Indie v širšom zmysle.
**Predná India** (iné názvy: **Indický polostrov** alebo zastarano *Hindustan*, *Hindustán*, *Hindostan* či *Hindostán*; angl. *Indian Peninsula* alebo zastarano *Hither India*, *Hindustan* či *Hindostan*) je polostrov v južnej Ázii:  
* V užšom, presnejšom zmysle je polostrov Pevná India pevninské územie štátu India južne od Indogangskej nížiny (alebo alternatívne južne od myslenej čiary spájajúcej deltu Indusu s deltou Gangy) a je teda prevažne zhodný s Dekanskou plošinou v širšom zmysle (ale na rozdiel od nej zahŕňa aj pobrežné oblasti štátu India).
* V širšom, menej presnom zmysle je polostrov Predná India zhodný s Indickým subkontinentom, čo znamená, že zahŕňa nielen  Prednú Indiu v užšom zmysle, ale aj Indogangskú nížinu (a podľa niektorých definícií aj Himaláje), čiže presahuje územie štátu India.

Polostrov Predná India definovaný ako územie južne od Indogangskej nížiny zaberá asi 2/3 územia štátu India. Z juhozápadu, juhu a juhovýchodu ho obklopuje Indický oceán. Má rozlohu asi 2,088 mil. km2.

O Indickom subkontinente pozri Indický subkontinent.

## Referencie

Kategória:Polostrovy Ázie
Hymnus

**Hymnus** môže byť:
* chválospev na oslavu, napr. božstva
* vokálna skladba s oslavným obsahom
* oslavná lyrická báseň

## Externé odkazy
*
Indiferentný

**Indiferentný** (lat.) je:
*ľahostajný, nevšímavý 
*nedostatočne výrazny
*neodlíšený 
*bezvýznamný

## Externé odkazy
* 

Kategória:Latinské výrazy
Indigenizmus

**Indigenizmus** je veľmi politicky a sociálne odlišné hnutie v Latinskej Amerike, ktoré sa usilujú zapojiť indiánske obyvateľstvo do modernej civilizácie. Indigenizmus charakterizujú aj ako výrazné celonárodné hnutie za obrodu a rozvoj pôvodnej kultúry a spoločenského života v Peru, Bolívii, Ekvádore, Kolumbii, Venezuele a ďalších krajinách Latinskej Ameriky.

## Externé odkazy
* 

Kategória:Stredná Amerika
Hypermédium

**Hypermédium** je kombinácia multimédií a hypertextu. Hypermédiá sa štruktúrujú v súlade s požiadavkami pracovného a študijného prostredia podobajúceho sa ľudskému mysleniu a umožňujúceho používateľovi posun pomocou asociácie. Hypermédiá ponúkajú možnosť vytvoriť veľké, zložité, navzájom prepojené informačné celky s krížovými referenciami. Pojem prvýkrát použil Ted Nelson v roku 1956 v článku "Complex information processing: a file structure for the complex, the changing and the indeterminate".

Podľa Y. Bertranda sa pojmom *hypermédium* označuje dokument, ktorý obsahuje okrem odkazov na iné texty i spojenia inej formy informácie - na obrazy, zvuky, animácie a videozáznamy. Medzi typické prvky hypermédia patrí text, grafika, video a zvuk. Tento termín sa používa najmä na zdôraznenie multimediálneho charakteru systému. 

Často dochádza k zámene pojmov hypertext a hypermédium. Pri hypermédiu ide o konceptuálnu schému vytvárania spojení, kde hypermédium spája aj iné než textové informácie (grafické, zvukové, animované). V prípade hypertextu je najdôležitejšou jeho vlastnosťou schopnosť vytvárať spojenia medzi jednotlivými časťami textu.

## Pozri aj
* HyperCard
* Theodor Holm Nelson
* Počítačová grafika
* Video
* Hyperlink
* Text
* Memex

## Externé odkazy
* 
* http://ted.hyperland.com
* http://www.mprove.de/diplom/referencesNelson.html
* http://di.ics.upjs.sk/informatika_na_zs_ss/studijny_material/www_hypertext/hypertext.pdf

Kategória:Multimédiá
Kategória:Hypertext
Individuácia (psychológia)

**Individuácia** je stávanie sa individuálnym a konkrétnym; proces diferenciácie psychického vývoja človeka do vlastnej samostatnej osobnosti. To, čo umožňuje individuáciu, sa zvykne označovať ako princíp individuácie.

Podľa Junga je to proces, ktorý je ústrednou témou analytickej psychológie a ktorý súvisí s vývojom individuálnej osobnosti a ľudskej kultúry. Ľudský jedinec prechádza niekoľkými premenami, v priebehu ktorého integruje do svojho spoločenského a osobného života jednotlivé archetypy. Pokiaľ je určitý archetyp zanedbaný, môže to viesť k vážnym poruchám v duševnom zdraví alebo v sociálnej integrácii. V kultúre prírodných národov sprevádzajú najdôležitejšie obdobia individuácie tzv. rituály iniciácie a prechodu (rites du passage), študované najmä belgickým etnológom Arnoldom van Gennepom. Ich pozostatky sa zachovali až do súčasnej doby. Individuáciu završuje dosiahnutie múdrosti, ktorá zodpovedá archetypu Selbst.

## Externé odkazy
* 
* 

Kategória:Psychológia
Individualita

**Individualita** alebo **individuálnosť** môže byť: 
*súbor charakteristických čŕt vyčleňujúcich istú osobu alebo vec spomedzi iných; osobitosť, svojráznosť
*separátne existovanie
*v psychológii: individuálnosť (psychológia)

**Individuálnosť** môže byť:
*vzťahovanie sa sa len na jedného jedinca alebo vec
*patrenie len jednému jedincovi alebo veci
*zameranosť na jednotlivca

**Individualita** je (vyhranená) osobnosť, svojrázny jedinec, zriedkavejšie aj jednotlivá vec.
Hypertrofia

**Hypertrofia** (gr.) je v biológii zväčšenie objemu bunky, tkaniva alebo orgánu nad normál. Opakom je atrofia.

## Externé odkazy
* 

Kategória:Biológia
Hypertýmia

**Hypertýmia** (gr.) je v medicíne stav vystupňovanej výkonnosti, životnosti, bystrosti, sebavedomia, nadpriemerná výkonnosť.

## Externé odkazy
* 

Kategória:Medicína
Hypertextológia

**Hypertextológia** je veda o štruktúre, vzniku, vývine a komplexe externých súvislostí
(aplikácii, kultúrnych funkciách,...) hypertextu.

## Externé odkazy
* 

Kategória:Hypertext
Individualizácia

**Individualizácia** je oslobodenie sa od závislosti od druhých, od skupinovej podpory. Podľa Junga je to proces uvedomovania si svojej vlastnej jedinečnosti.

## Externé odkazy
* 

Kategória:Psychológia
Individuálne

**Individuálne** alebo **jednotlivé** je prináležiace jednému oddelenému od ostatných, od celku. Je to opak všeobecného.

Jednotlivé je jedinečná podoba vynorenia sa niečoho pred človekom. Jednotlivé je relativne izolovane existujúca jednota nevyhnutných a náhodných, podstatných a nepodstatných vlastností. Súvislosť jednotlivého so všeobecným sprostredkúva zvláštne.

## Názory na individuálne
### Černík
Podľa V. Černíka je jednotlivé to, čo je kvalitatívne a počtom jedno. 
### Aristoteles
Podľa Aristotela je jednotlivé to, čo je počtom jedno.
### Európska filozofia
Individuálne je podľa európskej filozofie poznateľné len do tej miery, do akej sa nám podarí pochopiť ho ako určitý priesečník všeobecného a zvláštneho. V európskej filozofickej tradícii sa v podstate pochybuje o možnosti poznať individuálne.

## Externé odkazy
* 

Kategória:Filozofické pojmy
Hypnológia

**Hypnológia** je veda, ktorá skúma spánok a hypnotizmus.

Somnológia je vedecké štúdium spánku. Zahŕňa klinické skúmanie a liečbu porúch a ochorení spánku. Medicína spánku je pododvetvím somnológie. Hypnológia má podobný význam, ale zahŕňa hypnózne javy.

## Medzinárodná klasifikácia porúch spánku
Medzinárodná klasifikácia porúch spánku (MKPS), vytvorená v roku 1990 Americkou akadémiou medicíny spánku (s podporou Európskej spoločnosti pre výskum spánku, Japonskej spoločnosti pre výskum spánku a Latinskoamerickej spoločnosti spánku), je hlavným referenčným zdrojom pre vedcov a diagnostikov. Poruchy spánku sú rozdelené do štyroch samostatných kategórií: parasómnie; dissómnie; poruchy spánku spojené s psychickými, neurologickými alebo inými zdravotnými stavmi; a poruchy spánku, pre ktoré nie je dostatok dát na to, aby boli považované za definitívne poruchy spánku. MKPS vytvorila komplexný popis každej poruchy spánku, obsahujúci nasledujúce informácie.

Hoci všetkým ľuďom je potrebné od 7 do 9 hodín spánku, kvalita a množstvo spánku sa líšia od krajiny ku krajine. Na spánkový režim môže vplývať množstvo regionálnych faktorov — klíma, medicína, prístup k elektrine — a menil sa počas celej histórie ľudstva.

## Dotazníky spánku
Dotazníky na hodnotenie spánku pomáhajú odhaliť prítomnosť poruchy spánku tým, že pacienta požiadajú vyplniť dotazník týkajúci sa určitého aspektu jeho spánku, napríklad dennej ospalosti. Medzi takéto dotazníky patria Epworthova škála ospalosti, Stanfordská škála ospalosti a dotazník na určenie času spánku. 

Epworthova škála ospalosti meria celkovú tendenciu k spánku a žiada pacienta, aby ohodnotil pravdepodobnosť zaspanie v ôsmich rôznych situáciách. Stanfordská škála ospalosti žiada pacienta, aby zaznamenal svoj vnímaný stupeň ospalosti pomocou sedembodového hodnotenia. Dotazník času spánku je 10-minútový samočinný test, ktorý možno použiť namiesto dvojtýždenného spánkového denníka. Dotazník môže byť spoľahlivým nástrojom na určenie parametrov spánku, ako sú čas zaspávania, čas prebúdzania, latencia spánku a doba bdelosti po zaspávaní. 

## Referencie

## Externé odkazy
* 

Kategória:Psychológia
Indivíduum

**Indivíduum** je objekt alebo subjekt, vyčlenený z určitého druhu, rodu,  triedy, množiny objektov alebo subjektov. Napr. ľudské indivíduum.

## Iné projekty

## Externé odkazy
* 

Kategória:Sociológia
Hypostáza

**Hypostáza** (gr.) je vo filozofii zvecnenie, konkretizácia, spredmetnenie.

## Externé odkazy
* 

Kategória:Filozofické pojmy
Hypostazovanie

**Hypostazovanie** (gr.) je zvecňovanie, spredmetňovanie - povýšenie vlastnosti alebo vzťahu na samostatne jestvujúci objekt, substanciu, prisúdenie samostatnej existencie pojmu.

## Externé odkazy
* 

Kategória:Filozofické pojmy